MATCH จัดสรรหุ้นเพิ่มทุนส่วนที่เหลือขายให้ ผถห.เดิม 1:0.213656 หุ้นละ 2 บ.
MATCH จัดสรรหุ้นเพิ่มทุนส่วนที่เหลือขายให้ ผถห.เดิม 1:0.213656 หุ้นละ 2 บ.
23 ก.พ. 2560

บริษัท แม็ทชิ่ง แม็กซิไมซ์ โซลูชั่น จำกัด (มหาชน) หรือ MATCH เปิดเผยว่า ตามที่ที่ประชุมวิสามัญผู้ถือหุ้นครั้งที่ 1/2559 เมื่อวันที่  7 ก.ย.59 ได้มีมติอนุมัติให้บริษัทเพิ่มทุนจำนวน 250,000,000 หุ้น มูลค่าที่ตราไว้หุ้นละ 1 บาท จากทุนจดทะเบียนเดิม 531,629,851 บาท เป็นทุนจดทะเบียน 781,629,851 บาท โดยการออกหุ้นสามัญเพิ่มทุนจำนวน 250,000,000 หุ้น มูลค่าที่ตราไว้หุ้นละ 1 บาท ราคาเสนอขายหุ้นละ 2 บาทเพื่อจัดสรรให้แก่ผู้ถือหุ้นเดิมของบริษัทตามสัดส่วนการถือหุ้น (Rights Offering) และบริษัทได้ดำเนินการเสนอขายหุ้นสามัญเพิ่มทุนส่วนดังกล่าวโดยมีผู้ถือหุ้นจองซื้อรวม 112,399,101 หุ้น มูลค่าที่ตราไว้หุ้นละ 1 บาท  คงเหลือหุ้นสามัญเพิ่มทุนส่วนที่ยังไม่ได้จัดสรรจำนวนรวม 137,600,899 หุ้น
ดังนั้น ที่ประชุมคณะกรรมการบริษัทได้พิจารณาแนวทางที่เหมาะสมเพื่อให้เกิดประโยชน์สูงสุดแก่บริษัท จึงมีมติให้จัดสรรหุ้นสามัญเพิ่มทุนส่วนที่เหลือให้แก่ผู้ถือหุ้นเดิมของบริษัทตามสัดส่วนการถือหุ้น (Rights Offering) ในอัตราการจองซื้อ 1 หุ้นเดิม ต่อ 0.213656 หุ้นสามัญเพิ่มทุน ในราคาเสนอขายหุ้นละ 2.00 บาท